sv da da en fr en nb da eo da da da da da da da da da da en de da en da fr en en fr fr fr de da sv da sv da da da da da da nb en en da da sv da sv sv da en da sv
Lederprofil Torsten Berg - Badmintonmuseet
Til side med facebook links
Tankerne bag museet. Finn Kobberø – hvem er han?
9. maj 202222. maj 2021 Af Søren Langhorn
Torsten Berg (1948 -)
Torsten Berg spillede divisionsbadminton for Hillerød og Brønshøj fra 1964 til 1982 og gennemgik i slutningen af 1960'erne forbundets træneruddannelse i Nyborg, hvor han senere blev lærer og leder. I 1976 blev han valgt til DBF's bestyrelse som sekretær og formand for bl. a. uddannelsesudvalget.
I 1980 blev han valgt til European Badminton Union (i dag Badminton Europe Confederation) som medlem af og fra 1984 til 1989 som formand for unionens Development Committee. Her forestod han optagelse af og støtte til en lang række nye medlemsforbund og introducerede i 1982 den Summer School, der fortsat er et led i BEC's udviklingsarbejde. Fra 1989 som Vice-President og fra 1992 til 2004 som President for Badminton Europe Confederation reformerede Torsten Berg organisationen og introducerede en professionel administration, som i 2003 blev flyttet fra Tyskland til Brøndby.
Torsten Berg blev i 1985 valgt som Europas repræsentant i IBF (i dag BWF) med særligt henblik på at forestå forbundets udviklingsarbejde som formand for Development Committee ind til 1995. Herefter blev han leder af BWF's dommer- og refereeuddannelse og virksomhed, fra 2002 til 2013 som Vice-President.  I 2009 tog han initiativ til integration af Para badminton i BWF som formand for IOC og International Relations Committee.
Torsten Berg er en af de personer, vi kan takke for, at Danmark er en af verdens stolteste badmintonnationer!
Han har, for en usædvanlig flot indsats for badmintonsporten, bl. a. modtaget æresbevisningerne:
Badminton Danmarks Ærestegn 1983
BEC Hon. Vice President 2006
BWF's Herbert Scheele Trophy 2011
VM i badminton 1991 i Danmark
Skriv en kommentar Annuller svar